
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 1320 

6 Οκτωβρίου 1993 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση οικιστικής καταλληλότητας έκτασης ιδιοκτη¬ 
σίας της Ανωνύμου Κτηματικής Εμπορικής και Τε¬ 
χνικής Εταιρείας με τον διακριτικό τίτλο «Νέο Περι¬ 
βάλλον Α.Κ.Ε.Τ.Ε. στην περιοχή «ΑΝΑΛΟΥΚΑ - 
ΜΑΥΡΟ ΜΟΥΡΙ» της Κοινότητας Ρούσσας Εκκλη¬ 


σίας (Επαρχίας-Σητείας Ν. Λασιθίου)». 1 

Χαρακτηρισμός ως διατηρητέων δύο (2) κτιρίων που 
βρίσκονται εντός του ρυμοτομικού σχεδίου Αθηνών 
και καθορισμός ειδικών όρων και περιορισμών δόμη¬ 
σης αυτών.:. 2 

Επανακαθορισμός των ορίων οικισμού Καμάρι Θήρας 
και τροποποίηση προηγουμένων αποφάσεων Νο¬ 
μάρχη Κυκλάδων.?. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 88238/6494 (1) 

Έγκριση οικιστικής καταλληλότητας έκτασης ιδιοκτησίας 
της Ανωνύμου Κτηματικής Εμπορικής και Τεχνικής 
Εταιρείας με τον διακριτικό τίτλο «Νέο Περιβάλλον 
Α.Κ.Ε.Τ.Ε. στην περιοχή «ΑΝΑΛΟΥΚΑ - ΜΑΥΡΟ 
ΜΟΥΡΙ» της Κοινότητας Ρούσσας Εκκλησίας (Επαρ¬ 
χίας Σητείας Ν. Λασιθίου)». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΑΗΜΟΣΙΩΝ ΕΡΓΩΝ 

Έχοντας υπόψη: ’ 

1. Τις διατάξεις των παρ. 1,2,3 και 4 του άρθρου 29 του 
ν. 1947/91 «Απλούστευση φορολογικών διαδικασιών και 
άλλες ρυθμίσεις» (Α' 70), όπως η παρ. 1 συμπληρώθηκε 
με την παρ. 7 του άρθρου 6 και την παρ. 9 του άρθρου 8 
του ν. 2052/92 (Α' 94) και την παρ. 16 του άρθρου 6 του ν. 
2160/93. 

2. Τις διατάξεις του άρθρου 1 της 71076/7351/24.6.91 
απόφασης του Υπουργού Περιβάλλοντος Χωροταξίας και 
Δημοσίων Έργων «Απαιτούμενα δικαιολογητικά για την 
έκδοση της απόφασης οικιστικής καταλληλότητας και για 
την έγκριση της πολεοδομικής μελέτης του άρθρου 29 


του ν. 1947/91 και σχετικές ρυθμίσεις» (Β' 492). 

3. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

4. Τις διατάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α' 9). 

5. Την 58346/3061/31.3.93 αίτηση της Εταιρείας 
«ΝΕΟΝ ΠΕΡΙΒΑΛΛΟΝ Α.Κ.Ε.Τ.Ε.». 

6. Την 3/15.3.93 γνωμοδότηση του Κοινοτικού Συμ¬ 
βουλίου Ρούσσας Εκκκλησίας. 

7. Το 783/28.4.1993 έγγραφο της 13ης Εφορείας Βυ¬ 
ζαντινών και Μεταβυζαντινών Αρχαιοτήτων Κρήτης. 

8. Τα 2564/16.11.92 και 2735/8.12.92 έγγραφα της 
ΚΔ' Εφορείας Προϊστορικών και Κλασσικών Αρχαιοτή¬ 
των. 

9. Το 987/29.4.1992 έγγραφο της Δ/νσης Δασών Νο¬ 
μαρχίας Λασιθίου. 

' 10. Το 7721 /17.1.1993 έγγραφο της Δ/νσης Γεωργίας 
Νομαρχίας Λασιθίου. 

11. Το 29206/5254/18.5.93 έγγραφο της Δ/νσης Οι¬ 
κοδομικών - Κτιριοδομικών Κανονισμών (ΔΟΚΚ) του 
Υπουργείου Περιβάλλοντος Χωροταξίας και Δημοσίων 
Έργων. 

12. Το 18675/5818/1.6.1993 έγγραφο της Δ/νσης Πε¬ 
ριβαλλοντικού Σχεδιασμού, του Υπουργείου Περιβάλλο¬ 
ντος Χωροταξίας και Δημοσίων Έργων. 

13. Το 5087/7024/14.7.93 έγγραφο της Δ/νσης Χωρο¬ 
ταξίας, του Υπουργείου Περιβάλοντος Χωροταξίας και 
Δημοσίων Έργων. 

14. Την 1207/29.3.1993 δήλωση, ενώπιον του συμβο¬ 
λαιογράφου Αθηνών Δημητρίου Κων/νου Μητρέλη, των 
Γεωργίου I. Τσιρώνη και Γεωργίου Ν. Καπετανάκη ως εκ¬ 
προσώπων της Α.Ε. με τίτλο «ΝΕΟ ΠΕΡΙΒΑΛΛΟΝ 
Α.Κ.Ε.Τ.Ε.». 

15. Το 6179/Γ/7068/19.7.93 υπηρεσιακό σημείωμα 
της Δ/νσης Πολεοδομικού Σχεδιασμού και η από 
16.7.1993 έκθεση ελέγχου τίτλων. 

16. Τα υπόλοιπα στοιχεία του φακέλλου. 

17. Την 431/28.7.1993 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

18. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081 /92 (Α' 
ί 154) και το γεγονός ότι από τις διατάξεις αυτής της από- 
ι φάσης δεν προκαλεΐται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα της ενιαίας έκτασης εμβαδού 320 στρεμμάτων (ή 
όσου εμβαδού προκύψει μετά τον καθορισμό της γραμμής 
αιγιαλού) ιδιοκτησίας της ανώνυμης εταιρείας με την επω¬ 
νυμία «ΝΕΟΝ ΠΕΡΙΒΑΛΛΟΝ ΑΝΩΝΥΜΗ ΚΤΗΜΑΤΙΚΗ 
ΕΜΠΟΡΙΚΗ ΚΑΙ ΤΕΧΝΙΚΗ ΕΤΑΙΡΕΙΑ» και τον διακριτικό 
τίτλο «ΝΕΟΝ ΠΕΡΙΒΑΛΛΟΝ ΑΚΕΤΕ» που βρίσκεται στη 
θέση «Ανάλουκα - Μαύρο Μουρί» της κοινότητας Ρούσ- 
σας Εκκλησίας (επαρχία Σητείας Ν. Λασιθίου) όπως η 
έκταση αυτή φαίνεται περικλειόμενη με μαύρη διακεκομ¬ 
μένη - εστιγμένη γραμμή και θάλασσα στο σχετικό πρωτό¬ 
τυπο τοπογραφικό διάγραμμα σε κλίμακα 1:2000 που θε¬ 
ωρήθηκε από τον Προϊστάμενο της Δ/νσης Τοπογραφι- 
κών Εφαρμογών με την 88238/1993 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση, για την εξυπηρέτηση των εξής χρήσεων: 

- χρήσεων αμιγούς κατοικίας όπως προσδιορίζονται από 
το άρθρο 2 του από 23.2.1987 π.δ/τος (Δ' 166). 

- χρήσεων γενικής κατοικίας όπως προσδιορίζονται από 
το άρθρο 3 του ίδιου ως άνω π.δ/τος. 

- χρήσεων πολεοδομικού κέντρου όπως προσδιορίζονται 
από το άρθρο 4 του ιδίου ως άνω π.δ/τος 
-χρήσεων τουρισμού - αναψυχής, όπως προσδιορίζονται 
από το άρθρο 8 του ιδίου ως άνω π.δ/τος. 

- χρήσεων ελεύθερων χώρων - αστικού πρασίνου όπως 
προσδιορίζονται από το άρθρο 9 του ιδίου ως άνω π.δ/τος. 

Επιτρέπεται επίσης η ανέγερση τουριστικής εγκατά¬ 
στασης κατηγορίας Α, δυναμικότητας από 200 έως 400 
κλίνες. 

Β. Οι λοιποί όροι και προϋποθέσεις ορίζονται ως εξής: 

1. Το ποσοστό της έκτασης το οποίο διατίθεται για χώ¬ 
ρους κοινόχρηστους και κοινωφελών σκοπών καθορίζεται 
σε 40%. Το ως άνω ποσοστό περιλαμβάνει την κατάλληλη 
υπό προϋποθέσεις «περιοχή Β», την ακατάλληλη για οικι¬ 
στική ανάπτυξη «περιοχή Γ» περιοχές με κλίση άνω του 
50% και λωρίδα πλάτους 15 μέτρων κατά μήκος της παρα¬ 
πάνω «περιοχής Β». 

2. Συντελεστής δόμησης: Τρία δέκατα (0,3). 

3. Μέγιστο επιτρεπόμενο ύψος των ανεγερθησομένων 
κτιρίων: Επτά και μισό (7,5) μέτρα το οποίο δύναται να 
προσαυξάνεται κατά ένα μέτρο και είκοσι εκατοστά του 
μέτρου (1,20 μ.) σε περίπτωση κατασκευής στέγης. 

4. Απαιτείται προσαρμογή των προτάσεων της πολεο- 
δομικής μελέτης στο φυσικό ανάγλυφο του εδάφους και 
στο ιδιαίτερο φυσικό κάλλος, της περιοχής και ειδικό¬ 
τερα: 

- Στις περιοχές κλίσεων άνω του 50% και της ζώνης των 
15 μέτρων, κατά μήκος της «περιοχής Β» επιτρέπεται 
μόνο η εκτέλεση των απαραίτητων έργων για αναψυχή και 
θέα. 

- Στις περιοχές φυσικών σπηλαίων και τυχόν υπαρχόντων 


παλαιών κτισμάτων. 

- Στην «περιοχή Γ» απαγορεύεται η εκτέλεση έργων δια¬ 
μόρφωσης. Επιτρέπονται μόνο τα απολύτως αναγκαία 
έργα προσπέλασης. 

- Οι χαράξεις των δρόμων, οι διαμορφώσεις των κοινοχρή¬ 
στων χώρων και η δημιουργία οικοδομήσιμων χώρων πρέ¬ 
πει να ακολουθήσουν το φυσικό ανάγλυφο του εδά¬ 
φους. 

5. Απαιτείται προσαρμογή των κτιριακών όγκων στο φυ¬ 
σικό ανάγλυφο του εδάφους. 

6. Για την εκτέλεση έργων οιασδήποτε φύσεως στον αι- 
γιαλό - παραλία ακολουθείται η διαδικασία έγκρισης που 
προβλέπεται από τις ισχύουσες διατάξεις. 

7. Η ίδρυση τουριστικής μονάδας εγκρίνεται μετά από 
μελέτη και σύμφωνα με τις σχετικές διατάξεις του ΕΟΤ. 

8. Γ ια την έγκριση της πολεοδομικής μελέτης απαιτείται 
προηγούμενος καθορισμός γραμμών αιγιαλού - παρα¬ 
λίας. 

9. Για τη μελέτη απαιτείται γνωμοδότηση της αρμόδιας 
13ης Εφορείας Βυζαντινών και Μεταβυζαντινών Αρχαιο¬ 
τήτων. Στη μελέτη να ληφθούν υπόψη τα στοιχεία που 
αναφέρονται στο 783/28.4.93 έγγραφο της ως άνω εφο¬ 
ρείας και το οποίο μνημονεύεται στην παράγραφο 7 του 
προοιμίου. 

10. Απαιτείται για την κατασκευή όλων των έργων με¬ 
λέτη περιβαλλοντικών επιπτώσεων. 

11. Για την έγκριση περιβαλλοντικών όρων απαιτείται 
εγκεκριμένη από τη Δ/νση Υγιεινής του Νομού μελέτη 
επεξεργασίας και^ διάθεσης υγρών αποβλήτων σύμφωνα 
με τις κείμενες υγειονομικές διατάξεις. 

12. Απαιτείται σύνταξη μελέτης επεξεργασίας και διά¬ 
θεσης αποβλήτων στα πλαίσια της οποίας να ορισθούν οι 
χώροι διάθεσης των επεξεργασμένων λυμμάτων και σκου- 
πιδιών. 

13. Η μονάδα επεξεργασίας υγρών αποβλήτων να κατα¬ 
σκευαστεί και να λειτουργεί σύμφωνα με τις ισχύουσες 
υγειονομικές διατάξεις ως προς την θέση, απόδοση και 
διάθεση υγρών αποβλήτων. 

14. Απαιτείται έγκριση περιβαλλοντικών όρων του άρ¬ 
θρου 9 της 69269/538/24.10.1990 (Β - 678) κοινής 
υπουργικής απόφασης. Γ ια την έγκριση αυτή απαιτείται 
μελέτη περιβαλλοντικών επιπτώσεων τύπου Β του πίνακα 
2 του άρθρου 16 της παραπάνω ΚΥΑ. 

15. Η μελέτη ύδρευσης αποχέτευσης υποβάλλεται 
προς έγκριση στην αρμόδια Τεχνική Υπηρεσία Δήμων και 
Κοινοτήτων (ΤΥΔΚ) πριν από την κατάθεση του φακέλλου 
της πολεοδομικής μελέτης του Υπουργείου Περιβάλλο¬ 
ντος Χωροταξίας και Δημοσίων Έργων. 

Γ. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 84173/6015 (2) 

Χαρακτηρισμός ως διατηρητέων δύο (2) κτιρίων που βρί¬ 
σκονται εντός του ρυμοτομικού σχεδίου Αθηνών και 
καθορισμός ειδικών όρων και περιορισμών δόμησης 
αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του ν. 
1772/1988 «Τροποποίηση διατάξεων του ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού ΠΕΧΩΔΕ «Ανάθεση αρμοδιοτήτων στους 
Υφυπουργούς Περιβάλλοντος Χωροταξίας και Δημοσίων 
Έργων Χρήστο Κατσιγιάννη και Γεώργιο Βουλγαράκη» (Β' 
744). 

3. Την 67598/758/16.6.1992 απόφαση του Υφυπουρ¬ 
γού ΠΕΧΩΔΕ «Μεταβίβαση αρμοδιοτήτων του Υφυπουρ¬ 
γού ΠΕΧΩΔΕ στο Γενικό Γραμματέα, στους Γενικούς 
Διευθυντές και στους Προϊσταμένους Διευθύνσεων και 
Τμημάτων του Υπουργείου Περιβάλλοντος Χωροταξίας 
και Δημοσίων Έργων» (Β' 435). 

4. Τις διςιτάξεις της παρ. Β του άρθρου 1 του π.δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α’ 9). 

5. Την από 18.5.1993 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το 59408/3141 /18.5.93 έγγραφο της Δ/νσης Πολε- 
οδομικού Σχεδιασμού - Τμήμα Παραδοσιακών Οικισμών. 

7. Το από 68665/12.7.1993 έγγραφο του Δήμου Αθη¬ 
ναίων περί δημοσίευσης αιτιολογικής έκθεσης. 

8. Το γεγονός ότι η προθεσμία της παρ. 2 του άρθρου 4 
του ν. 1577/1985 παρήλθε χωρίς να περιέλθουν στην 
Υπηρεσία αντιρρήσεις των ενδιαφερομένων. 

9. Τις διατάξεις του άρθρου 29Α του ν. 1558/85 όπως 
αυτό προστέθηκε με το άρθρο 27 του ν. 2081/92 (Α' 154) 
και το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του οι¬ 
κείου Δήμου, αποφασίζουμε: 

1. Χαρακτηρίζονται ως διατηρητέα δύο (2) κτίρια που 
βρίσκονται εντός του ρυμοτομικού σχεδίου Αθηνών, πε¬ 
ριοχή Πλατεία Βάθης και επί των οδών: 

α) Λιοσίων 15 και 


β) Λιοσίων και Σωνιέρου φερόμενο ως ιδιοκτησία της Ιε¬ 
ρός Μονής Κουτλουμουσίου όπως αυτά φαίνονται με 
μαύρη διαγράμμιση στο σχετικό πρωτότυπο διάγραμμα σε 
κλίμακα 1:1000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 84173/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Ως διατηρητέα καθορίζονται τα αρχικά κτίρια καθώς 
και οι μεταγενέστερες προσθήκες που εναρμονίζονται με 
αυτά. Οι μεταγενέστερες προσθήκες και τα τυχόν υπάρ¬ 
χοντα προσκτίσματα καθ’ ύψος ή κατ’ επέκταση που αλ¬ 
λοιώνουν τα αρχικά κτίρια αφαιρούνται μετά από έγκριση 
της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των αρ¬ 
χιτεκτονικών και διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση του φέροντα οργανισμού 
και κάθε εσωτερική διαρρύθμιση του κτιρίου εφόσον δεν 
αλλοιώνεται ο γενικός αρχιτεκτονικός χαρακτήρας του και 
δεν θίγονται τα διατηρητέα στοιχεία του. 

5. Αιτήσεις για προσθήκη στα διατηρητέα κτίρια απο- 
στέλλονται από την Πολεοδομική Υπηρεσία στην αρμόδια 
Υπηρεσία του Υπουργείου Περιβάλλοντος Χωροταξίας και 
Δημοσίων Έργων με γνώμη της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ), για ειδική ρύθμιση 
σύμφωνα με τις διατάξεις του άρθρου 4 παρ. 2 του ν. 
1577/85 «περί ΓΟΚ» εφόσον δεν παραβλάπτονται τα δια¬ 
τηρητέα κτίρια. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων των κτιρίων. 

7. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων καθώς και για την τοπο¬ 
θέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1993 

Με εντολή Υφυπουργού 
Ο Γ ενικός Γ ραμματέας 
ΣΩΤΗΡΗΣ ΚΑΡΒΟΥΝΗΣ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριβ. ΤΠ 6179 (3) 

Επανακαθορισμός των ορίων οικισμού Καμάρι Θήρας και 

τροποποίηση προηγουμένων αποφάσεων Νομάρχη 

Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις οικείες διατάξεις του από 24.4.85 ΦΕΚ 181 Δ/ 
3.5.85 Π.Δ. όπως τροποποιήθηκε και ισχύει σήμερα και ει- 
δικώτερα τις διατάξεις της παρ. 5 του άρθρου 5 αυτού. 

2. Την υπ’ αριθ. ΤΠ ΟΙΚ 8000/7.10.85 Απόφαση Νο¬ 
μάρχη Κυκλάδων «περί καθορισμού ορίων οικισμού όρων 
και περιορισμών δόμησης οικισμού Καμαρίου νήσου Θή¬ 
ρας». 

3. Την με αριθ. πρωτ. ΤΠ 6059/28.9.93 «περί επανακα¬ 
θορισμού ορίων οικισμού Καμαρίου νήσου Θήρας». 

4. Την με αύξοντα αριθμό 56/93 Απόφαση Κοινοτικού 
Συμβουλίου Επισκοπής Γωνίας με τα συνημμένα». 

5. Την γνώμη του ΣΧΟΠ του Νομού Κυκλάδων όπως 
αυτή διατυπώθηκε με την 76η πράξη της 13ης συνεδρία¬ 
σης στις 4.10.1993, αποφασίζουμε: 

Α. Επανακαθορίζουμε τα όρια του οικισμού Καμάρι της 
νήσου Θήρας, όπως περιγράφονται στη συνημμένη αερο¬ 
φωτογραφία σε κλίμακα 1:3000 περίπου και η οποία απο¬ 
τελεί αναπόσπαστο μέρος της παρούσας απόφασης. 


Β. Ορίζουμε απόσταση 6 μέτρων από τους δρόμους του 
οικισμού υπάρχοντες ή νέους για την τοποθέτηση των οι¬ 
κοδομών στα οικόπεδα. 

Από τη ρύθμιση αυτή εξαιρούνται: 

α. Ο κεντρικός θήλακας του οικισμού όπως αυτός ση¬ 
μειώνεται στη συνημμένη αεροφωτογραφία με τα στοιχεία 
(Α), (Β), (Γ) και (Δ) εκτός του Επαρχιακού δρόμου που 
διέρχεται από τον προαναφερθέντα θήλακα. 

β. Οι οικοδομές που υπάρχουν νόμιμα ή έχει εκδοθεί γι’ 
αυτές οικοδομική άδεια πριν την έκδοση της παρούσης 
απόφασης. 

Κατά τα λοιπά ισχύουν οι προηγούμενες αποφάσεις Νο¬ 
μάρχη Κυκλάδων. 

Από τις διατάξεις της παρούσης αποφάσεως δεν προ- 
καλείται δαπάνη σε βάρος του Κρατικού Προϋπολογισμού 
ούτε σε βάρος του προϋπολογισμού της Κοινότητας Επι¬ 
σκοπής Γ ωνιάς. 

Η ισχύς της παρούσης Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ερμούπολη, 4 Οκτωβρίου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 



1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Ο 


* Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 ” 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 


Δρχ. 

750 

β) 

» » » 

Β 

» 

30.000 


» 

1.500 

Υ) 

» » » 

Γ' 

» 

10.000 


» 

500 

δ) 

» » » 

Δ' 

» 

30.000 


» 

1.500 

ε) 

» » » 

Αναπτυξιακών Πράξεων 

» 

'20.000 

Ο 

» 

1.000 

στ) 

» » » 

Ν.Π.Δ.Δ. 

» 

10.000 


» 

500 

ζ) 

» » » 

ΠΑΡΑΡΤΗΜΑ 

» 

5.000 


» 

250 

η) 

» » » 

Δελτ. Εμπ.& Βιομ. Ιδ. 

» 

10.000 


» 

500 

θ) 

» » » 

Αν. Ειδικού Δικαστηρίου 

» 

3.000 


» 

150 

Ο 

» » » 

Α.Ε. & Ε.Π.Ε. 

» 

200.000 


» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


» 

5.000 


Πληροφορίες: τηλ. 52.48.320 



















